Diari Oficial de la Generalitat Valenciana


Sumari del DOGV 4346, del 30-09-2002 (2002/10476)

RESOLUCIÓ de 16 de setembre de 2002, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes per al desenvolupament i la creació d'activitats empresarials innovadores dels centres europeus d'empreses innovadores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10087


Data del document
:   16-09-2002

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * ajuda a les empreses
    * petita i mitjana empresa
    * suport econòmic
    * innovació
    * fundació de l'empresa
    * ajuda pública

RESOLUCIÓ de 16 de setembre de 2002, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes per al desenvolupament i la creació d'activitats empresarials innovadores dels centres europeus d'empreses innovadores. [2002/A10399]
  
Resolc
  
Article 1. Objecte i àmbit
  
L'objecte de la present resolució és convocar les ajudes de l'IMPIVA per al desenvolupament i la creació d'activitats empresarials innovadores dels centres europeus d'empreses innovadores, d'acord amb les bases dels programes per les quals es regiran, establides en l'annex.
  
Article 2. Marc normatiu
  
Les ajudes recollides en la present resolució es concediran d'acord amb el que s'ha establit en l'Orde de 21 de desembre de 2000, de la Conselleria d'Indústria i Comerç, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).
  
Article 3. Línies pressupostàries
  
Les ajudes previstes es finançaran a càrrec de les línies pressupostàries i els imports que es determinen per resolució del president de l'IMPIVA.
  
Article 4. Beneficiaris
  
1. Podran acollir-se a estes ajudes els centres europeus d'empreses innovadores de la Comunitat Valenciana pertanyents a la Xarxa IMPIVA, que complisquen el que s'ha establit en les bases del programa.
  
2. Els beneficiaris hauran de tindre la seu social o delegació a la Comunitat Valenciana i els projectes objecte d'ajuda hauran d'estar localitzats en l'esmentat territori.
  
3. Les condicions per a ser beneficiari hauran de mantenir-se fins al moment del pagament de la subvenció.
  
Article 5. Supòsits especials
  
Excepcionalment, es podrà donar suport als projectes presentats per sol·licitants que reunisquen unes característiques distintes de les establides amb caràcter general, quan s'hi estimen rellevants en atenció a les línies de política industrial.
  
Article 6. Presentació de sol·licituds
  
1. Els sol·licitants hauran de presentar la següent documentació:
  
a) Sol·licitud normalitzada, obtinguda a través del servidor web de l'IMPIVA ?www.impiva.es?, cas en el qual es presentaran tres còpies de l'imprés; o bé emplenada en l'imprés autocopiador facilitat per l'IMPIVA.
  
b) Memòria tècnica del projecte, segons model facilitat per l'IMPIVA.
  
c) Fotocòpia de la targeta d'identificació fiscal.
  
d) Fotocòpia del poder de representació o de l'acta de nomenament del firmant de la sol·licitud.
  
e) Fotocòpia del contracte/acta de constitució i els estatuts vigents.
  
f) Fotocòpia del document en el qual consta el núm. d'afiliació a la Seguretat Social
  
2. No caldrà aportar la documentació assenyalada en els punts c), d), e) i f) que ja tinga l'IMPIVA, sempre que s'hi mantinga vigent i que no hagen transcorregut més de cinc anys des de l'acabament del procediment al qual corresponga.
  
Article 7. Lloc de presentació de sol·licituds i termini
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, en horari de 09.00 a 14.00 hores, de dilluns a divendres, i de 17.00 a 19.00 hores, de dilluns a dijous.
  
- IMPIVA Alacant: avinguda Esportistes Germans Torres, sense número. 03941 l'Albufereta (Alacant).
  
- IMPIVA Castelló: avinguda del Mar, sense número. 12258 Castelló de la Plana.
  
- IMPIVA València: plaça de l'Ajuntament, 6. 46085 València.
  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que s'opte per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de la certificació.
  
2. El termini de presentació de sol·licituds començarà el sendemà de la publicació d'esta resolució en el Diari Oficial de la Generalitat Valenciana.
  
3. El termini de presentació de sol·licituds acabarà en la data indicada en les bases de cada programa.
  
En tot cas, quan el dia concret d'acabament del termini siga dissabte o inhàbil al municipi on residisca l'interessat o en qualsevol de les seus de l'IMPIVA indicades més amunt, es considerarà inhàbil a tots els efectes i es prorrogarà al primer dia hàbil següent.
  
Les sol·licituds d'ajuda s'avaluaran periòdicament fins que s'haja esgotat el crèdit consignat a l'efecte.
  
4. A fi de potenciar la consecució dels objectius de la present resolució, l'IMPIVA podrà traslladar les sol·licituds a uns altres programes o convocatòries d'ajudes.
  
Article 8. Resolució de la concessió d'ajudes
  
El president de l'IMPIVA resoldrà l'adjudicació de les ajudes, mitjançant resolució o mitjançant la subscripció del corresponent conveni, en què es fixarà expressament la quantia i s'incorporarà, si és el cas, les condicions i obligacions a què haja d'ajustar-se el beneficiari.
  
La resolució dictada pel president posarà fi a la via administrativa i el seu contingut serà notificat de forma individualitzada a cada interessat.
  
Article 9. Projectes que reforcen la política social
  
D'acord amb els criteris de valoració establits en les bases del programa, es valorarà positivament els projectes dirigits a certes categories de persones desfavorides socialment que experimenten condicions, situacions i necessitats especials a l'hora d'iniciar activitats empresarials o introduir-se en el mercat laboral.
  
Article 10. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar-ne la realització en la forma fixada en la notificació de l'ajuda o el conveni. L'acreditació de les despeses i inversions es realitzarà mitjançant la presentació de justificants de despesa i pagament en la proporció que s'indique.
  
b) Respondre de la veracitat dels documents aportats.
  
c) Estar al corrent de les obligacions tributàries i davant de la Seguretat Social en el moment de la concessió de l'ajuda, circumstància que podrà acreditar-se mitjançant la presentació dels corresponents certificats en la forma i el termini que establisca l'IMPIVA, o bé autoritzant-ne l'IMPIVA per a l'obtenció en la forma definida en l'imprés de sol·licitud. En queden exempts els beneficiaris que reben una ajuda inferior o igual a 1.803,04 euros per projecte.
  
d) Acreditar la seua personalitat jurídica, referida al moment de sol·licitud de l'ajuda.
  
e) Sotmetre's a les actuacions de comprovació i verificació de l'activitat subvencionada efectuades per l'IMPIVA o per uns altres òrgans de la Unió Europea, i també a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o l'obtenció d'altres ajudes per a la mateixa finalitat procedents de qualssevol altres administracions o ens públics, amb indicació del percentatge i la quantia de l'ajuda.
  
g) Actualitzar la documentació presentada que haguera experimentat alguna modificació.
  
h) Prestar servicis a preu de mercat i no iniciar activitats econòmiques que repercutisquen en tercers, de manera que falsegen o amenacen falsejar la competència.
  
i) Efectuar totes les mesures d'informació i publicitat que establisca la normativa europea respecte de les activitats en les quals intervinguen els fons estructurals o uns altres fons.
  
j) Complir totes les altres obligacions que els conferisquen les lleis i qualsevol altra disposició en vigor.
  
Article 11. Justificació de despeses
  
1. Les factures presentades per a la justificació dels projectes hauran de complir el que s'ha disposat en el Reial Decret 2.402/1985, de 18 de desembre, i en la resta de normativa vigent.
  
2. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda. S'entén per empresa o entitat vinculada aquella en la qual el 25% o més del seu capital, dels seus drets de vot, la seua participació, o qualsevol altre sistema de control pertanyen directament al beneficiari de l'ajuda o conjuntament a diverses entitats vinculades a este.
  
3. Amb caràcter general s'admetran les despeses realitzades a partir de l'1 de gener de 2002.
  
Article 12. Pagament de les ajudes
  
L'IMPIVA procedirà al pagament de l'ajuda una vegada que el beneficiari haja executat el projecte i complit les obligacions.
  
Podrà avançar-se el pagament de l'ajuda després de la presentació prèvia pel beneficiari d'aval bancari per la quantia anticipada, constituït d'acord amb la normativa vigent, als serveis territorials de la Conselleria d'Economia, Hisenda i Ocupació.
  
Els percentatges d'ajuda anticipada podran ser amb caràcter general de fins al 15% per a les transferències de capital (inversions). Per a les transferències corrents (despeses) podrà anticipar-se fins al 50% del seu import des del moment de la concessió o firma del conveni de col·laboració i el 50% restant, després de la comprovació de la correcta aplicació de la suma anteriorment lliurada a l'actuació objecte de subvenció.
  
DISPOSICIÓ ADDICIONAL
  
Les ajudes descrites en el Programa d'Assistència a l'Emprenedor, Infraestructura CEEI, tenen finançament del Fons Europeu de Desenvolupament Regional (FEDER) a través del Programa Operatiu Integrat de la Comunitat Valenciana 2000-2006, així com d'altres possibles fons, tot sent d'aplicació les disposicions que els regulen.
  
DISPOSICIÓ FINAL
  
Es faculta el director general de l'IMPIVA per a dictar les resolucions necessàries per al desenvolupament, l'eficàcia i execució de la present convocatòria.
  
València, 16 de setembre de 2002.- El president de l'IMPIVA: Fernando V. Castelló Boronat.
  
Programa d'Assistència a l'Emprenedor. Altres Elements de Reforç de la Capacitat Empresarial
  
Objecte
  
Este programa té com a objectiu general facilitar la posada en marxa d'iniciatives empresarials noves o a partir d'empreses ja existents, preferentment de caràcter innovador o diversificador, a través de l'oferta de servicis avançats dels centres europeus d'empreses innovadores de la Comunitat Valenciana.
  
Actuacions susceptibles de suport
  
- Suport als servicis que els CEEI puguen prestar a entitats (universitats i altres centres de formació, administració local, associacions empresarials, etc.), en relació amb el foment de l'esperit d'empresa i de la innovació.
  
- Suport al manteniment dels servicis del viver o incubadora d'empreses.
  
- Participació en associacions i projectes d'àmbit nacional o internacional.
  
- Premis o incentius directes a empreses o persones.
  
- Altres accions de reforç de la capacitat empresarial.
  
Beneficiaris
  
Podran acollir-se a estes ajudes exclusivament els projectes presentats pels centres europeus d'empreses innovadores de la Comunitat Valenciana pertanyents a la Xarxa IMPIVA.
  
Tipus d'ajuda
  
Subvenció a fons perdut fins al 100% dels costos elegibles màxims dels projectes estimats per l'IMPIVA.
  
Costos elegibles
  
01 Costos de servicis exteriors
  
 Despeses en servicis externs associats al desenvolupament dels projectes.
  
02 Despeses corrents
  
 Despeses associades al desenvolupament dels projectes.
  
03 Recursos humans (personal propi)
  
 Despeses del personal propi associades al desenvolupament dels projectes, on s'inclou el salari i les càrregues socials.
  
07 Altres
  
 Altres despeses associades al projecte: quotes de pertinença a associacions; premis o incentius directes a empreses o persones; despeses de funcionament del viver d'empreses.
  
Terminis
  
Podran presentar-se sol·licituds fins a 15 dies hàbils a partir del sendemà del dia en què tinga lloc la publicació en el Diari Oficial de la Generalitat Valenciana de la present convocatòria.
  
La data límit per a la justificació dels projectes serà el 31 de gener de 2003 en el cas de les ajudes anticipades mitjançant aval bancari. Altrament, la data límit de justificació serà el 15 de novembre de 2002.
  
Programa d'Assistència a l'Emprenedor. Infraestructura CEEI
  
Objecte
  
Este programa té com a objectiu general facilitar la posada en marxa d'iniciatives empresarials noves o a partir d'empreses ja existents, preferentment de caràcter innovador o diversificador, a través de l'oferta de servicis avançats dels centres europeus d'empreses innovadores de la Comunitat Valenciana.
  
Actuacions susceptibles de suport
  
Millores o noves instal·lacions i equips destinats a actuacions d'investigació, informació, formació o demostració en el mateix CEEI.
  
Beneficiaris
  
Podran acollir-se a estes ajudes exclusivament els projectes presentats pels centres europeus d'empreses innovadores de la Comunitat Valenciana pertanyents a la Xarxa IMPIVA.
  
Tipus d'ajuda
  
Subvenció a fons perdut de fins al 100% dels costos elegibles màxims dels projectes estimats per l'IMPIVA.
  
Costos elegibles
  
04 Obra civil, terrenys, etc.
  
Inversions en millores o noves instal·lacions, obra civil i enginyeria destinats a actuacions d'investigació, informació, formació o demostració en el mateix CEEI.
  
06 Inversions no productives
  
Inversions en maquinària i equips destinats a actuacions d'investigació, informació, formació o demostració en el mateix CEEI.
  
Terminis
  
Podran presentar-se sol·licituds fins a 15 dies hàbils a partir del sendemà del dia en què tinga lloc la publicació en el Diari Oficial de la Generalitat Valenciana de la present convocatòria.